open-index/open-wikipedia-markdown huggingface dataset:
Ομοσπονδία Ποδοσφαιρικών Ενώσεων Αζερμπαϊτζάν

Η **Ομοσπονδία Ποδοσφαιρικών Ενώσεων Αζερμπαϊτζάν** (αζερικά: *Azərbaycan Futbol Federasiyaları Assosiasiyası, AFFA*) είναι το όργανο διοίκησης του ποδοσφαίρου στο Αζερμπαϊτζάν. Υπό την αιγίδα της διοργανώνονται το Πρωτάθλημα ποδοσφαίρου Αζερμπαϊτζάν και το Κύπελλο ποδοσφαίρου Αζερμπαϊτζάν, ενώ είναι υπεύθυνη για την οργάνωση και λειτουργεία των εθνικών ομάδων ανδρών, γυναικών και νέων του Αζερμπαϊτζάν. Εδρεύει στο Μπακού.

## Πρόεδροι
* Ροβνάγκ Αμπντουλάγιεφ (15 Μαρτίου 2008 - σήμερα)
* Ελσάντ Νασίροβ (1 Νοεμβρίου 2007 - 15 Μαρτίου 2008)
* Ραμίζ Μιρζάγιεβ (29 Δεκεμβρίου 2003 - 29 Οκτωβρίου 2007)
* Φουάντ Μουσάγιεβ (1992 - 29 Δεκεμβρίου 2003)

## Χορηγοί
Οι εταιρείες που είναι χορηγοί της AFFA είναι οι εξής:

* SOCAR
* Azercell
* AccessBank
* Kapital Bank
* Nakhchivan Car Factory
* Paşa Insurance
* Umbro
* Aquavita

## Παραπομπές


## Εξωτερικοί σύνδεσμοι

*Ομοσπονδία Ποδοσφαιρικών Ενώσεων Αζερμπαϊτζάν ; (αγγλική έκδοση)
*AFFA TV 
* Το Αζερμπαϊτζάν  στην ιστοσελίδα της FIFA 
* Το Αζερμπαϊτζάν στην ιστοσελίδα της UEFA

Κατηγορία:Ποδοσφαιρικές ομοσπονδίες Αζερμπαϊτζάν
Κατηγορία:Ποδοσφαιρικές ομοσπονδίες ανά χώρα
Αζερμπαιτζαν
Αιών

Η λέξη **Αιών** μπορεί να αναφέρεται:

*Στον Αιώνα στην καθαρεύουσα
*Στην τάξη όντων του Γνωστικισμού ονόματι Αιών

## Στον τύπο
*Αιών (εφημερίδα), εφημερίδα
*Ο Νέος Αιών, εφημερίδα
Χασάν Γιουσούφ Χασάν

Ο **Χασάν Γιουσούφ Χασάν** (αναφέρεται και ως Γιουσούφ Ογλού Χασάν, 1915- 20 Ιανουαρίου 1969) ήταν Έλληνας βουλευτής.  Εξελέγη βουλευτής  Ροδόπης στις εκλογές του 1952 με τον Ελληνικό Συναγερμό. Στις εκλογές και του 1958 εξελέγη βουλευτής Ροδόπης με την ΕΡΕ και επανεξελέγη με το ίδιο κόμμα και με 9.843 ψήφους στις εκλογές του 1961. Επανεξελέγη με την ΕΡΕ στις εκλογές του 1963 με 4.987 ψήφους  και στις επόμενες, του 1964 με την ΕΡΕ-ΚΠ.

Πέθανε σε ηλικία 54 ετών το 1969 ενώ μεταφερόταν στο νοσοκομείο της Καβάλας, έπειτα από συγκοπή καρδιάς που είχε υποστεί ενώ βρισκόταν σε εξοχικό κέντρο της Κομοτηνής.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Η αγάπη μας (άλμπουμ)

**Η αγάπη μας** είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 26 Φεβρουαρίου 1985 από τη δισκογραφική εταιρία PolyGram Records, κάτω από την ετικέτα της Philips Records. Λίγο καιρό μετά την κυκλοφορία του έγινε χρυσός, ξεπερνώντας τις 50.000 πωλήσεις.

Η παραγωγή του άλμπουμ ανήκει στον Φίλιππο Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο και βοηθό τον Γιώργο Παπαχριστοφόρου. Τις ενορχηστρώσεις των τραγουδιών και τη διεύθυνση ορχήστρας επιμελήθηκαν ο Αλέκος Χρυσοβέργης, ο Σπύρος Παπαβασιλείου και ο Χάρης Ανδρεάδης. Η φωτογραφία του εξωφύλλου ανήκει στον Ντίνο Διαμαντόπουλο.

Το 1991 ο δίσκος επανεκδόθηκε με νέο εξώφυλλο (σε σχεδιασμό του Πέτρου Παράσχη και φωτογραφίες του Ντίνου Διαμαντόπουλου), ενώ το 1993, υπό αυτή τη νέα μορφή, κυκλοφόρησε σε δίσκο ψηφιακής μορφής (CD) με δύο πρόσθετα επιπλέον τραγούδια που η Μαρινέλλα ηχογράφησε το 1987 και κυκλοφόρησαν στο άλμπουμ «Ριγκ», από την ίδια δισκογραφική εταιρία. Έναν δίσκο που η τραγουδίστρια μοιράστηκε ερμηνευτικά με την Τάνια Τσανακλίδου και την Μαρία Κανελλοπούλου.

## Λίστα Τραγουδιών
;Α' Πλευρά.
# "Η αγάπη μας" - συνοδεύει ο Μανώλης Λιδάκης - (Μουσική: Σπύρος Παπαβασιλείου - Στίχοι: Νίκος Βρεττός) - 2:53
# "Αν σ' αγαπούσα πιο λίγο" - (Μουσική: Σπύρος Παπαβασιλείου - Στίχοι: Νίκος Βρεττός) - 3:47
# "Δίχως αγάπη" - (Μουσική: Αλέκος Χρυσοβέργης - Στίχοι: Σπύρος Γιατράς) - 3:27
# "Μπορεί" - (Μουσική: Αλέκος Χρυσοβέργης - Στίχοι: Σπύρος Γιατράς) - 2:59
# "Ασ' τους ανθρώπους να φωνάζουνε «Ζήτω»" - (Μουσική: Σπύρος Παπαβασιλείου - Στίχοι: Νίκος Βρεττός) - 3:02
# "Όπως ακριβώς ανασαίνω" - (Μουσική: Σπύρος Παπαβασιλείου - Στίχοι: Νίκος Βρεττός) - 3:00
# "Έχω την πιο ωραία αγάπη" - (Μουσική: Μάριος Τόκας - Στίχοι: Σαράντης Αλιβιζάτος) - 3:57
;Β' Πλευρά.
# "Είσαι παντού και πουθενά" - ντουέτο με τον Κώστα Χατζή - (Μουσική: Αλέξης Παπαδημητρίου - Στίχοι: Αργυρώ Σοφού) - 5:18
# "Και ψάχνω να σε βρω" - (Μουσική: Αλέκος Χρυσοβέργης - Στίχοι: Σπύρος Γιατράς) - 3:45
# "Όταν λες «Σ' αγαπώ»" - (Μουσική: Μάριος Τόκας - Στίχοι: Σαράντης Αλιβιζάτος) - 3:31
# "Δεν γίνεται" - (Μουσική: Αλέκος Χρυσοβέργης - Στίχοι: Σπύρος Γιατράς) - 3:24
# "Μείνε κοντά μου" - (Μουσική: Αλέκος Χρυσοβέργης - Στίχοι: Σπύρος Γιατράς) - 3:12
# "Σταματήσαμε" - (Μουσική: Αλέκος Χρυσοβέργης - Στίχοι: Σπύρος Γιατράς) - 3:27

;Επιπρόσθετα τραγούδια (Bonus tracks) από την επανέκδοση του άλμπουμ σε ψηφιακό δίσκο (CD).
# "Ψεύτικη απάντηση ενός απογεύματος" - (Μουσική: Τάκης Μπουγάς - Στίχοι: Κώστας Τριπολίτης *ως Κώστας Άλλος*) - 4:09
#* Το τραγούδι ηχογραφήθηκε το 1987 και κυκλοφόρησε στο άλμπουμ «Ριγκ».
# "Τηλεφωνώ" - (Μουσική: Τάκης Μπουγάς - Στίχοι: Κώστας Τριπολίτης *ως Κώστας Άλλος*) - 5:13
#* Το τραγούδι ηχογραφήθηκε το 1987 και κυκλοφόρησε στο άλμπουμ «Ριγκ».

## Παραπομπές


Κατηγορία:Δισκογραφία της Μαρινέλλας
Κατηγορία:Άλμπουμ του 1985
Κεραία (αποσαφήνιση)

Η λέξη **Κεραία** μπορεί να αναφέρεται:

*Κεραία στη ραδιοηλεκτρολογία, διάταξη εκπομπής και λήψης ηλεκτρομαγνητικών κυμάτων.
*Κεραία (βιολογία), λεπτό σαν τρίχα αισθητήριο όργανο ορισμένων εντόμων που προεξέχει από το κεφάλι τους.

## Γλώσσα
*Κεραία (γραμματική), ευθεία γραμμή πάνω από τα δίχρονα φωνήεντα, που δηλώνει ότι είναι μακρά (ᾱ, ῑ, ῡ). 
*Κεραία (σημείο στίξης), γραπτό σημείο με τη μορφή οριζόντιας γραμμής (παύλα) που χρησιμοποιείται στην αρχή των περιόδων ενός διαλόγου ή στην αρχή και το τέλος παρενθετικού λόγου.

## Άλλες χρήσεις
*Κεραία (ναυτικός όρος), ναυτικός όρος, μακρύ λεπτό ξύλο που κρεμάται κάθετα στο κατάρτι και φέρει πανιά ή σημαίες και σήματα.
PR

Η συντομογραφία λατινικών χαρακτήρων **PR** ή **Pr** ή **.pr** μπορεί να αναφέρεται:

## Γεωγραφικοί προσδιορισμοί
* Στο Πουέρτο Ρίκο, νησί της Κεντρικής Αμερικής, κατά ISO-639-1
** Στο .pr, top-level domain κωδικό για το Πουέρτο Ρίκο στο διαδίκτυο.
* Στην Παρανά (πολιτεία) της Βραζίλιας.
* Στην Πάρμα, πόλη της Ιταλίας.

## Θετικές επιστήμες
* Στο Pr (Unix) εντολή, λειτουργικού συστήματος.
* Στο Πρασινοδύμιο, χημικό στοιχείο ως **Pr**.
Μαύρη Μοίρα

Η **Μαύρη Μοίρα** ήταν στολίσκος πειρατικών σκαφών που συγκρότησαν αρματολοί της περιοχής του Ολύμπου και ορισμένοι Μακεδόνες και 
Θεσσαλοί. Ο στολίσκος αυτός έδρασε το 1807 στον θαλάσσιο χώρο των Βορείων Σποράδων και στον Θερμαϊκό μέχρι τη Λήμνο προς βορρά και μέχρι τον Καφηρέα προς νότο.Όταν τον Αύγουστο του 1807 ο ναύαρχος Σινιάβιν με τον ρωσικό στόλο αποχώρησε από το Αιγαίο, αρκετοί Υδραίοι, Σπετσιώτες και κάτοικοι άλλων νησιών δεν ήθελαν να γυρίσουν στις πατρίδες τους, επειδή φοβούνταν τουρκικά αντίποινα. Σχηματίζοντας μικρούς στολίσκους με ορμητήριο τις Βόρειες Σποράδες λεηλατούσαν πλοία με τουρκική σημαία.
Την ίδια περίοδο ο Αλή πασάς, θέλοντας να εκκαθαρίσει τη Θεσσαλία και τη Μακεδονία από τους αρματολούς, εξεστράτευσε εναντίον τους. Οι αρματολοί κατέφυγαν στις Βόρειες Σποράδες, όπου ενώθηκαν με τους πειρατές. Οι πιο σημαντικοί μεταξύ αυτών των αρματολών ήταν ο Γιάννης Σταθάς, ο Καψαβέρνης, ο Θύμιος Βλαχάβας, ο Τσαχίλας, οι Λαζαίοι, ο Σύρος, ο Μπεζιώτης, ο Ρομφαίης από τη Νάουσα, ο Βασίλης και ο Νικοτσάρας. Οργάνωσαν πολύ καλά τους πειρατικούς στολίσκους και τέθηκαν επικεφαλής τους. Πρώτοι καπετάνιοι αναδείχτηκαν ο Νικοτσάρας και ο Γιάννης Σταθάς. Έβαφαν τα πλοία τους μαύρα και τα πανιά σε σκούρο χρώμα. Γι' αυτό και ο στόλος τους πήρε το όνομα «Μαύρη Μοίρα».
Ο περιηγητής Couzineri (Voyage dans le Macedoine, I, σελ. 74) γράφει ότι η Μαύρη Μοίρα αποτελούνταν από εβδομήντα πλοία διαιρεμένα σε δέκα μοίρες που αποκαλούνταν ταϊφέδες. Κάθε μοίρα έφερε το όνομα των αρματολών που επέβαιναν σ' αυτήν (δηλαδή Μοριάς, Ρούμελη, Βάλτος, Όλυμπος, Άσπρη Θάλασσα, Σκιάθος, Νάουσα, Κασσάνδρα κ.λπ.).
Οι αρχικαπετάνιοι Σταθάς και Νικοτσάρας έκαναν ορμητήριό τους τη Σκιάθο, επιτίθεντο και καταβύθιζαν κάθε τουρκικό σκάφος, σκοτώνοντας τα πληρώματα, ενώ χτυπούσαν με εμβολή και βύθιζαν και πολεμικά πλοία, όπως κορβέτες και μπρίκια. Δημοτικά τραγούδια που διέσωσε ο Πάσοβ, μιλούν για τα κατορθώματα της Μαύρης Μοίρας στα ύδατα του Αιγαίου, της Κασσάνδρας και του Θερμαϊκού.
Τον Νοέμβριο του επόμενου χρόνου τουρκική ναυτική μοίρα βαρέων σκαφών, αποτελούμενη από φρεγάτες και μπρίκια, επιτέθηκε στη βάση των πειρατικών στη Σκιάθο. Ο τουρκικός στόλος υπέστη καταστροφή, σ' αυτό δε βοήθησε και αγγλική πολεμική φρεγάτα που έπλεε εκεί.
Οι Τούρκοι τότε επεδίωξαν τη συνδιαλλαγή: έδωσαν αμνηστία στους πειρατές, οι νησιώτες γύρισαν στα νησιά τους, οι αρματολοί στα αρματολίκια τους και η Μαύρη Μοίρα διαλύθηκε. Όμως, οι αρματολοί καθώς χωρίστηκαν, απομονωμένοι δέχτηκαν την επίθεση του Αλή πασά και μέσα σε τρία χρόνια εξοντώθηκαν όλοι. 

## Πηγές
* 

Κατηγορία:Έλληνες πειρατές
Κατηγορία:Ρωσοτουρκικοί πόλεμοι
Κατηγορία:Τουρκοκρατία
Κατηγορία:1807
Κατηγορία:Ναυτική ιστορία της Ελλάδας
Κυπριακή Ομοσπονδία Καλαθοσφαίρισης

Η **Κυπριακή Ομοσπονδία Καλαθόσφαιρας** (τουρκικά: *Kıbrıs Basketbol Federasyonu*, αγγλικά: *Cyprus Basketball Federation*) είναι ο ανώτατος διοικητικός οργανισμός για την καλαθοσφαίριση στην Κύπρο. Υπό την εποπτεία της βρίσκονται τα επαγγελματικά και ερασιτεχνικά πρωταθλήματα στο νησί, καθώς επίσης και οι εθνικές ομάδες που αντιπροσωπεύουν την Κύπρο στις διεθνείς ανδρικές και γυναικείες διοργανώσεις. 

## Διοίκηση
Αποτελεί παράρτημα του Κυπριακού Οργανισμού Αθλητισμού και εδρεύει στη Λευκωσία. Ιδρύθηκε στις 19 Δεκεμβρίου 1965 και έγινε πλήρες μέλος της F.I.B.A. το 1974. Εν ενεργεία Πρόεδρος είναι ο Ανδρέας Μουζουρίδης.

## Διοργανώσεις
Οι εγχώριες διοργανώσεις ενηλίκων για τις οποίες είναι υπεύθυνη ως διοργανώτρια αρχή η Κυπριακή Ομοσπονδία είναι οι ακόλουθες: 

### Ανδρικές
* ΟΠΑΠ Basket League
* Κύπελλο ΟΠΑΠ Basket League
* ΟΠΑΠ Σούπερ Καπ Ανδρών
* Πρωτάθλημα ΟΠΑΠ Ανδρών Β1
* Πρωτάθλημα ΟΠΑΠ Ανδρών Β2
* Κύπελλο ΟΠΑΠ Ανδρών Β΄ Κατηγορίας

### Γυναικείες
* Πρωτάθλημα ΟΠΑΠ Γυναικών
* Κύπελλο ΟΠΑΠ Γυναικών
* Super Cup ΟΠΑΠ Γυναικών

Αντίστοιχες διοργανώσεις διεξάγονται κάθε χρόνο για τις ηλικιακές ομάδες των εφήβων, των νέων, των νεανίδων, των παίδων, των κορασίδων, καθώς και διάφορα τουρνουά.

## Σωματεία

## Εθνικές Ομάδες
Η Κυπριακή Ομοσπονδία Καλαθοσφαίρισης είναι υπεύθυνη για την εύρυθμη λειτουργία των Εθνικών Ομάδων Καλαθοσφαίρισης της Κύπρου, σε διεθνείς διοργανώσεις. Οι Εθνικές Ομάδες Καλαθόσφαιρας της Κύπρου που είναι ενεργές είναι οι εξής:
* Εθνική Ανδρών
* Εθνική Γυναικών
* Εθνική Τροχοκαθίσματος
* Εθνική Ανδρών Κ18
* Εθνική Ανδρών Κ16
* Εθνική Γυναικών Κ18
* Εθνική Γυναικών Κ16

## Διεθνής Παρουσία
Η Κυπριακή Ομοσπονδία Καλαθόσφαιρας είναι υπεύθυνη για την οργάνωση των δραστηριοτήτων των δύο Εθνικών Ομάδων ενηλίκων της χώρας, δηλαδή της Εθνικής Κύπρου Ανδρών και της Εθνικής Κύπρου Γυναικών, καθώς και των αντίστοιχων νεανικών ομάδων που συμμετέχουν στις διοργανώσεις της F.I.B.A. Μέχρι σήμερα οι κυπριακές ομάδες δεν έχουν συμμετάσχει στην τελική φάση κάποιας μεγάλης διοργάνωσης (Ολυμπιακοί, Παγκόσμιο ή Ευρωπαϊκό Πρωτάθλημα), έχουν όμως διακριθεί στους Αγώνες Καλαθοσφαίρισης Μικρών Κρατών Ευρώπης  (π.χ. χρυσό μετάλλιο στους πρώτους Αγώνες το 1985 στο Σαν Μαρίνο).

Σε συλλογικό επίπεδο, η ΑΕΛ Λεμεσού αποτελεί τη μοναδική κυπριακή ομάδα στην ιστορία που έχει καταφέρει να κατακτήσει κάποιο ευρωπαϊκό τίτλο (σε οποιοδήποτε άθλημα): το FIBA Regional Challenge Cup του 2003.

## Παραπομπές


## Εξωτερικοί σύνδεσμοι
* Κυπριακή Ομοσπονδία Καλαθόσφαιρας, επίσημος ιστότοπος.
* Κυπριακή Ομοσπονδία Καλαθόσφαιρας , καταστατικό (2012).
* Cyprus , πληροφορίες για την ομοσπονδία στην επίσημη σελίδα της FIBA.  
* Cyprus, οι συμμετοχές και τα αποτελέσματα των εθνικών ομάδων της Κύπρου στο αρχείο της F.I.B.A. 

Καλαθοσφαιριση
Ομοσπονδια
Αλέξανδρος Μερεντίτης

Ο **Αλέξανδρος Μερεντίτης** (1880, Θήβα - 15 Ιουλίου 1964) ήταν Έλληνας στρατιωτικός και πολιτικός. Εκτέλεσε καθήκοντα αρχηγού ΓΕΣ (επισήμως ήταν υπαρχηγός του ΓΕΣ) την περίοδο 1928-29, και έγινε επίσης υπουργός σε διάφορες βραχύβιες κυβερνήσεις.

Γεννήθηκε το 1880 στη Θήβα. Αφού αποφοίτησε από τη Σχολή Ευελπίδων, κατατάχθηκε στο στράτευμα (Πυροβολικό) στις 6 Ιουλίου 1902. Πήρε μέρος στο Μακεδονικό Αγώνα. Τον πρόδωσαν και συνελήφθη από τις τουρκικές αρχές που τον έκλεισαν στις φυλακές του Μοναστηρίου, παραλίγο δε να τον τυφεκίσουν. Πήρε μέρος στους Βαλκανικούς Πολέμους ως υπολοχαγός, διοικητής πυροβολαρχίας στη Μακεδονία και στην Ήπειρο, στις επιχειρήσεις για την κατάληψη των Ιωαννίνων. Μετά τη λήξη τους διορίστηκε καθηγητής Περιγραφικής Γεωμετρίας στη Σχολή Ευελπίδων. Έγραψε και σύγγραμμα με τίτλο «Μαθήματα Περιγραφικής Γεωμετρίας».

Στον Α΄ Παγκόσμιο Πόλεμο υπηρέτησε ως αντισυνταγματάρχης, διοικητής του πυροβολικού της IV Μεραρχίας. Στις επιχειρήσεις στη Ρωσία (Εκστρατεία της Κριμαίας) υπηρέτησε ως διοικητής πυροβολικού της II Μεραρχίας.
Στη Μικρασιατική Εκστρατεία υπηρέτησε ως διοικητής πυροβολικού του Β΄ Σώματος Στρατού και κατόπιν του Α΄ Σώματος Στρατού, στο οποίο λίγες ημέρες πριν από την κατάρρευση του μετώπου έγινε επιτελάρχης.
Μετά τη Μικρασιατική Καταστροφή για κάποιο διάστημα με αίτησή του τέθηκε σε διαθεσιμότητα. Ανακλήθηκε στην ενέργεια, έγινε υποστράτηγος και τοποθετήθηκε επιθεωρητής Πυροβολικού. Υπήρξε χρονολογικά ο δεύτερος εμψυχωτής αυτής της νεοσύστατης τότε υπηρεσίας, η οποία οργάνωσε και ανέπτυξε το σύστημα εκπαίδευσης του Πυροβολικού.
Στάλθηκε για εκπαίδευση στη Γαλλία, κι όταν επέστρεψε, τοποθετήθηκε υπαρχηγός του Επιτελείου, εκτελούσε δε καθήκοντα αρχηγού επειδή η θέση αυτή ήταν κενή. Συνέταξε και εισηγήθηκε σχέδιο οργάνωσης του στρατού, που προέβλεπε μειωμένη θητεία. Το σχέδιο αυτό εγκρίθηκε και τέθηκε σε ισχύ.

Επειδή διέκειτο φιλικά προς το Κίνημα Πλαστήρα του Μαρτίου 1933 αποστρατεύτηκε. Στα χρόνια της Κατοχής η κυβέρνηση Ιωάννη Ράλλη τον ανακάλεσε τον Οκτώβριο 1943 στην ενεργό υπηρεσία και τον προήγαγε σε αντιστράτηγο. Διετέλεσε υπουργός-γενικός διοικητής Μακεδονίας και υπουργός Στρατιωτικών στην κυβέρνηση Πέτρου Βούλγαρη τον Απρίλιο και τον Αύγουστο του 1945, και υπουργός Στρατιωτικών και προσωρινά Ναυτικών στην κυβέρνηση του Αρχιεπισκόπου Δαμασκηνού την ίδια χρονιά. Επί πρωθυπουργίας Θεμιστοκλή Σοφούλη έγινε υπουργός-γενικός διοικητής Μακεδονίας (1945-1946).

Πέθανε από συγκοπή καρδιάς τον Ιούλιο του 1964 στην Αθήνα και κηδεύτηκε με δημόσια δαπάνη από το Ναό της Μητρόπολης.Ήταν άγαμος.

## Πηγές
*"Μεγάλη Ναυτική και Στρατιωτική Εγκυκλοπαιδεία", τόμος 4, σελ. 499
*"Εγκυκλοπαίδεια Πάπυρος Λαρούς Μπριτάννικα", τόμος 44, σελ. 282.
## Παραπομπές


Κατηγορία:Έλληνες αξιωματικοί του πυροβολικού
Κατηγορία:Έλληνες υπουργοί Γενικοί Διοικητές Βορείου Ελλάδος
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Στρατιωτικών
Κατηγορία:Αρχηγοί Γενικού Επιτελείου Στρατού (Ελλάδα)
Ιστορίες του χωρκού

Οι «**Ιστορίες του χωρκού**» (κυπριακή διάλεκτος: χωρκό= χωριό) είναι κυπριακή κωμική τηλεοπτική σειρά η οποία προβαλλόταν από το ΡΙΚ1 και από το δορυφορικό κανάλι του ΡΙΚ το ΡΙΚ Sat. Αποτελεί τη μακροβιότερη σειρά της κυπριακής τηλεόρασης. Η σειρά ξεκίνησε να μεταδίδεται το 1996 και ολοκληρώθηκε το 2006. Την περίοδο 2010-2011 προβλήθηκαν νέα επεισόδια (59) της σειράς.

## Ιστορικό
Ο σεναριογράφος της σειράς, Δήμος Αντρέου, ξεκίνησε να γράφει τη σειρά το 1996 με αφορμή τις δημοτικές εκλογές του 1996. Το έναυσμα αποτέλεσε η κάθοδος αρκετών υποψηφίων κοινοταρχών σε μικρά χωριά των 50-60 ψηφοφόρων, στα οποία θα ανέμενε κανείς την ύπαρξη ενός μόνο υποψήφιου και συνεπώς τη μη διεξαγωγή εκλογών. Ο σεναριογράφος θέλησε να καταγράψει το γεγονός της ύπαρξης των πολλών υποψηφίων σε μια μικρή κοινότητα των 50 ψηφοφόρων, γράφοντας τις «Ιστορίες του χωρκού».

Αρχικά γράφτηκαν μόνο 7 επεισόδια, αλλά λόγω της μεγάλης απήχησης που είχε η σειρά στο κοινό, προβλήθηκαν ακόμα 11. Στη συνέχεια ακόμα 12 και έπειτα ακόμα 40. Μέχρι το 2006 που η σειρά ολοκληρώθηκε, προβλήθηκαν συνολικά 451 επεισόδια. Την περίοδο 2010-2011, γυρίστηκαν μερικά ακόμη επεισόδια με τους παλιούς αλλά και νέους ηθοποιούς.

Τα γυρίσματα της σειράς γίνονταν στα χωριά Κλήρου, Ψιμολόφου, Δευτερά, Ακάκι και Πέρα.

## Πηγές
*Ιστορίες του χωρκού 
*Ιστορίες του χωρκού 
*Οι Ιστορίες του Χωρκού επιστρέφουν στο ΡΙΚ
*Αρχείο - Ιστορίες του Χωρκού (2010-2011)
*Σύμβουλος Παραγωγής η Μέλανη - Ο Αργυρίδης στην Αίγια
*Οι ιστορίες που αγαπήσαμε

Κατηγορία:Κυπριακές τηλεοπτικές σειρές
Hollywood (Africa)

To **Hollywood (Africa)** είναι ένα τραγούδι των Red Hot Chili Peppers από το δεύτερο τους άλμπουμ, Freaky Styley. Είναι μια διασκευή στο τραγούδι των The Meters, "Africa" από το άλμπουμ Rejuvenation.

Ήταν μέσα στα αγαπημένα του παραγωγού George Clinton. Έμπαινε στη σκηνή την ώρα που το ερμήνευαν οι Chili Peppers και το τραγουδούσε μαζί τους, εκπλήσσοντας το κοινό.

Αν και είναι single δεν έχει ερμηνευτεί ολόκληρο από το 1992. Έχει εμφανιστεί αρκετές φορές από τότε σε μορφή tease.

## Τραγούδια
**7" single (1985)**
# "Hollywood (Africa) (7" Version)"
# "Nevermind (7" Edit)"

**7" Promo (1985)**
# "Hollywood (Africa) (7" Version)"
# "Hollywood (Africa) (7" Version)"

**12" single (1985)**
# "Hollywood (Africa) (Extended Dance Mix)"
# "Hollywood (Africa) (Dub Mix)"
# "Nevermind (Album)"

Κατηγορία:Τραγούδια των Red Hot Chili Peppers
Κατηγορία:Singles του 1985
Κατηγορία:Τραγούδια του 1985
Κατηγορία:Τραγούδια με θέμα το Λος Άντζελες
Θεόφιλος Γάτσος

Ο **Θεόφιλος Γάτσος** (Αριδαία, 1930 – 15 Μαρτίου 2012), του Δημητρίου, ήταν Έλληνας ιατρός και πολιτικός. Υπηρέτησε ως δήμαρχος και βουλευτής με τη Νέα Δημοκρατία. Έγραψε έργα για τη διατροφή.

## Βιογραφία
Σπούδασε στην Ιατρική Σχολή του ΑΠΘ. Εντάχθηκε στο νεοσύστατο κόμμα της ΝΔ. Εξελέγη στις δημοτικές εκλογές του 1975 ως δήμαρχος στη γενέτειρά του, την Αριδαία, και επανεξελέγη με ποσοστό γύρω στο 58% το 1978, με τον αντίπαλό του, Ιωάννη Γαβρά, να λαμβάνει 42%. Παραιτήθηκε από δήμαρχος μετά την εκλογή του στο βουλευτικό αξίωμα, μετά τις εκλογές του 1981, κατά τις οποίες συγκέντρωσε 8.571 σταυρούς. Επανεξελέγη με τη ΝΔ στις εκλογές του 1985 και υπηρέτησε στο Κοινοβούλιο ως το 1989. Λίγο αργότερα προσχώρησε στη Δημοκρατική Ανανέωση του Κωστή Στεφανόπουλου.

Απεβίωσε το 2012.

## Εργογραφία
* *Νέος Οδηγός θερμίδων*, Μαλλιάρης Παιδεία 2002, ISBN 9789602395332 [επιμ.]
* *Η τέχνη και η σημασία της ισορροπημένης διατροφής*, Μαλλιάρης Παιδεία, 2003.  ISBN 978-960-239-606-3 (Μαλακό εξώφυλλο)

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Πέλλας
Κατηγορία:Δήμαρχοι Αριδαίας
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
Catholic School Girls Rule

Το **Catholic School Girls Rule** είναι ένα τραγούδι από το δεύτερο άλμπουμ των Red Hot Chili Peppers, Freaky Styley. Το τραγούδι εμπνεύστηκε από μια δεκατετράχρονη μαθήτρια καθολικού σχολείου στην οποία ο Kiedis έκανε έρωτα δίχως να γνωρίζει την ηλικία της.

Δεν κυκλοφόρησε σε κανονική μορφή όπως το "True Men Don't Kill Coyotes", αλλά κυκλοφόρησε ένα βίντεο κλιπ σκηνοθετημένο από τον φίλο της μπάντας Dick Rude, σκηνοθέτη των "Fight Like a Brave" και "Universally Speaking". Παίχτηκε μόνο μια φορά στην τηλεόραση, στο Playboy Channel, λόγω μιας γυμνής σκηνής και λόγω της εμφάνισης του Kiedis πάνω σε σταυρό. 

Το βίντεο κλιπ μπορεί να βρεθεί στις συλλογές "What Hits!?" και "Positive Mental Octopus".

Το τραγούδι έχει παιχτεί μόνο 4 φορές από το 1987, με την τελευταία φορά να είναι στις 5 Μαΐου 2007.

Κατηγορία:Τραγούδια των Red Hot Chili Peppers
Κατηγορία:Τραγούδια του 1985
Κατηγορία:Singles του 1985
Live at Donington

Το **Live at Donington** είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή τριπλού δίσκου βινυλίου και διπλού CD στις 8 Νοεμβρίου 1993 μέσω της δισκογραφικής εταιρείας "ΕΜΙ". Η αρχική κυκλοφορία αποτελούσε περιορισμένη έκδοση αλλά το 1998 ο δίσκος επανεκδόθηκε από την "ΕΜΙ" και έχει τεθεί σε ευρεία κυκλοφορία.

Η ηχογράφηση του άλμπουμ έγινε κατά την περιοδεία για την προώθηση του "*[[Fear of the Dark]]*", στο φεστιβάλ "Monsters of Rock" του Ντόνινγκτον, στην Αγγλία, μπροστά σε 80.000 οπαδούς του συγκροτήματος.

## Τραγούδια
***CD 1***
1. **Be Quick or Be Dead** *(Dickinson, Gers)* - 3:53
2. **[[The Number of the Beast (τραγούδι)|The Number of the Beast]]** *(Harris)* - 4:53
3. **Wrathchild** *(Harris)* - 2:54
4. **From Here to Eternity** *(Harris)* - 4:44
5. **Can I Play with Madness** *(Harris, Dixkinson, Smith)* - 3:33
6. **Wasting Love** *(Dickinson, Gers)* - 5:36
7. **Tailgunner** *(Harris, Dickinson)* - 4:07
8. **The Evil That Men Do** *(Harris, Dickinson, Smith)* - 7:51
9. **Afraid to Shoot Strangers** *(Harris)* - 6:59
10. **[[Fear of the Dark (τραγούδι)|Fear of the Dark]]** *(Harris)* - 7:08

***CD 2***
1. **Bring Your Daughter... to the Slaughter** *(Dickinson)* - 6:12
2. **The Clairvoyant** *(Harris)* - 4:21
3. **Heaven Can Wait** *(Harris)* - 7:20
4. **[[Run to the Hills]]** *(Harris)* - 4:16
5. **2 Minutes to Midnight** *(Smith, Dickinson)* - 5:42
6. **Iron Maiden** *(Harris)* - 8:14
7. **[[Hallowed Be Thy Name]]** *(Harris)* - 7:28
8. **[[The Trooper]]** *(Harris)* - 3:53
9. **Sanctuary** *(Harris, Di' Anno, Murray)* - 5:18
10. **Running Free** *(Harris, Di' Anno)* - 7:56

## Θέσεις τσαρτ
***Live at Donington*** *(άλμπουμ)*

***Επίσημη κυκλοφορία: [[8 Νοεμβρίου]] [[1993]]***

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Live at Donington*" είναι οι εξής:

* Μπρους Ντίκινσον - φωνητικά
* Στιβ Χάρις - μπάσο
* Ντέιβ Μάρεϊ - κιθάρα
* Τζάνικ Γκερς - κιθάρα
* Νίκο Μακ Μπρέιν - τύμπανα

## Πηγές
* Allmusic review
* Encyclopaedia Metallum
* Αρχείο συναυλιών των Iron Maiden
* Βρετανικά τσαρτ
* Ιρλανδικά τσαρτ

Κατηγορία:Δισκογραφία των Iron Maiden
Κατηγορία:Άλμπουμ του 1993
OK Go (2001 EP)

***OK Go*** ή ***The Pink EP*** (επίσημα γνωστώς ως ***OKGoCD.002***) είναι το δεύτερο EP που κυκλοφώρησε το 2001 από το συγκρότημα OK Go.

Το τραγούδι "Hello, My Treacherous Friends" ήταν ένα remake του "A Christian, Two Friends, and Some Spiders" που ήταν από τη δοκιμαστική κασέτα του συγκροτήματος και ηχοηραφήθηκε από τον Ντέιμιαν Κούλας. Αργότερα ξαναηχογραφήθηκαν και κυκλοφόρησαν για το πρώτο τους άλμπουμ το 2002 και ένα κομμάτι των Adam and the Ants λεγόμενο ως "Antmusic" ήταν συμπεριλαμβανόμενο στο EP και στην βρετανική έκδοση του single τους Get Over It.

## Κατάλογος τραγουδιών
# "Hello, My Treacherous Friends"
# "What to Do"
# "Antmusic"

Κατηγορία:Δισκογραφία των OK Go
Πολιτειακό Πάρκο Γουότκινς Γκλεν

μικρογραφία|Watkins Glen State Park - New York, USA
Το **Πολιτειακό πάρκο Γουότκινς Γκλεν** (Watkins Glen State Park) είναι ένα καταπληκτικό μέρος φυσικής ομορφιάς στη πολιτεία Νέα Υόρκη. Το πάρκο βρίσκεται στην άκρη του χωριού Γουότκινς Γκλεν, Νέα Υόρκη, νότια της λίμνης Σενέκα στην κομητεία Σούιλερ. Το κύριο χαρακτηριστικό του πάρκου είναι το μονοπάτι που ανηφορίζει μέσα από το φαράγγι, περνώντας πάνω και κάτω από καταρράκτες. Το πάρκο έχει ένα κατώτερο μέρος που βρίσκεται δίπλα στο χωριό και ένα ανώτερο τμήμα που είναι ανοικτή δασώδης περιοχή.

## Εξωτερικοί σύνδεσμοι
* 

Κατηγορία:Νέα Υόρκη (πολιτεία)
Κατηγορία:Πάρκα στις Ηνωμένες Πολιτείες
Κάστρο του Μποϊνίτσε

μικρογραφία|Το κάστρο Μπονίτσε επάνω από την ομώνυμη πόλη στη Σλοβακία.
Το **κάστρο του Μποϊνίτσε** είναι ένα μεσαιωνικό κάστρο στην Μποϊνίτσε ομώνυμη πόλη της Σλοβακίας. Πρόκειται για ένα ρομαντικό κάστρο με ορισμένα πρωτότυπα γοτθικά και αναγεννησιακά στοιχεία που χτίστηκε τον 12ο αιώνα. Το κάστρο Μποϊνίτσε είναι ένα από τα πιο πολυσύχναστα κάστρα στη Σλοβακία, καθώς υποδέχεται εκατοντάδες χιλιάδες επισκέπτες κάθε χρόνο και είναι επίσης μια δημοφιλής σκηνή γυρισμάτων για ταινίες φαντασίας και παραμυθιών.

## Παραπομπές


## Εξωτερικοί σύνδεσμοι
* 

Μποινιτσε
Αλβανική Ομοσπονδία Ποδοσφαίρου

Η **Αλβανική Ομοσπονδία Ποδοσφαίρου** (αλβανικά: *Federata Shqiptare e Futbollit*, FSHF) είναι το όργανο διοίκησης του ποδοσφαίρου στην Αλβανία. Εδρεύει στα Τίρανα. Διοργανώνει την ανώτατη κατηγορία της Αλβανίας, την πρώτη κατηγορία, τη δεύτερη κατηγορία, την τρίτη κατηγορία, το Κύπελλο και το Σούπερ Καπ. Για το γυναικείο ποδόσφαιρο, η Ομοσπονδία διοργανώνει το πρωτάθλημα ποδοσφαίρου γυναικών, καθώς και το Κύπελλο. Η ομοσπονδία συντονίζει επίσης τις δραστηριότητες των εθνικών ομάδων ανδρών, γυναικών και νέων της Αλβανίας.

## Ιστορία
Η Αλβανική Ομοσπονδία Ποδοσφαίρου ιδρύθηκε στις 6 Ιουνίου 1930, εντάχθηκε στη FIFA στις 12 του Ιουνίου του 1932 και ήταν ένα από τα ιδρυτικά μέλη της UEFA το 1954.

## Έμβλημα
Το έμβλημα της Αλβανικής Ομοσπονδίας Ποδοσφαίρου έχει εξελιχθεί με την πάροδο του χρόνου.

## Παραπομπές


## Εξωτερικοί σύνδεσμοι
* 

Κατηγορία:Ομοσπονδίες μέλη της ΟΥΕΦΑ
Κατηγορία:Ποδοσφαιρικές ομοσπονδίες Αλβανίας
Κατηγορία:Ποδοσφαιρικές ομοσπονδίες ανά χώρα
Γεώργιος Λούλης

Ο **Γεώργιος Λούλης** (1899 – Σίφνος, 8 Αυγούστου 1971) ήταν Έλληνας επιχειρηματίας και πολιτικός, που διετέλεσε βουλευτής Μαγνησίας επί 3 συνεχείς φορές. Η οικογένεια Λούλη έχει καταγωγή από την Ήπειρο.

## Πρώτα χρόνια και δραστηριότητα στον τομέα της βιομηχανίας
Ήταν ο μικρότερος από 9 αδέρφια. Από το 1936 ως το 1940 ήταν πρόεδρος του Συνδέσμου Βιομηχανιών Βορείου Ελλάδος Από το 1954 ως το 1961 ήταν επικεφαλής της εταιρείας "Μύλοι Λούλη".
Την περίοδο της Κατοχής ανέπτυξε αντιστασιακή δράση..

## Πολιτική σταδιοδρομία
Ο Γεώργιος Λούλης διαδέχθηκε στην έδρα του  (στις βουλευτικές εκλογές του 1958) στη Μαγνησία το βουλευτή και υπουργό Γεώργιο Καρτάλη, μετά το θάνατο του τελευταίου.
Εξελέγη βουλευτής με την Ένωση Κέντρου στις εκλογές του 1961, του 1963 και του 1964.

## Θάνατος
Πέθανε σε ηλικία 72 ετών εκτοπισμένος στη Σίφνο, έπειτα από συγκοπή καρδιάς, και η κηδεία του έγινε στο Βόλο στις 10 Αυγούστου 1971.

## Παραπομπές


Κατηγορία:Βουλευτές Μαγνησίας
Κατηγορία:Έλληνες βιομήχανοι
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την Ένωση Κέντρου
Κατηγορία:Οικογένεια Λούλη
Αθανάσιος Πέγιος

Ο **Αθανάσιος Πέγιος** του Πέτρου (1893 - 16 Ιανουαρίου 1971) ήταν Έλληνας έμπορος, ο οποίος χρημάτισε επανειλημμένα βουλευτής Πέλλας.

## Βιογραφία
Εξελέγη για πρώτη φορά βουλευτής στις εκλογές του 1932 με το Λαϊκόν Κόμμα και επανεξελέγη στις εκλογές του 1936.

Ο Πέγιος επανεξελέγη βουλευτής Πέλλας με το συνδυασμό Ηνωμένη Παράταξις Εθνικοφρόνων (Λαϊκόν Κόμμα) συγκεντρώνοντας 4.246 ψήφους στις εκλογές του 1946. Επανεξελέγη με το Λαϊκό Κόμμα στις εκλογές του 1950 Κατήλθε ως υποψήφιος με την Εθνική Ριζοσπαστική Ένωση στις εκλογές του 1956, όμως απέτυχε να εκλεγεί βουλευτής, συγκεντρώνοντας 4.083 ψήφους και χάνοντας την έδρα της ΕΡΕ από τον Ιωάννη Προκοπίδη

Πέθανε σε ηλικία 78 ετών, κατά τη διάρκεια της χούντας. Κηδεύτηκε στην Έδεσσα τον Ιανουάριο του 1971.

## Παραπομπές


Κατηγορία:Βουλευτές Πέλλας
Κατηγορία:Βουλευτές εκλεγμένοι με το Λαϊκό Κόμμα
Αστέριος Ζουρμπάς

Ο **Αστέριος Ζουρμπάς** ή *Ζορμπάς*, του Γεωργίου και της Μαρίας, (1874  - 20 Φεβρουαρίου 1957) ήταν Έλληνας δημοσιογράφος, συνδικαλιστής και βουλευτής σε εκλογικές περιφέρειες της Μακεδονίας και ευεργέτης της Κατερίνης. Καταγόταν από την ιστορική οικογένεια του Γιώργου (Αλέξη) Ζορμπά και ήταν ο ιδρυτής του συνοικισμού των Καταφυγιωτών στην Κατερίνη. Υπηρέτησε ως πρόεδρος της Ενώσεως Πυροπαθών Καταφυγίου "Τα Πιέρια" και στη συνέχεια ως επίτιμος πρόεδρος.
## Βιογραφία
### Καταγωγή
Ο Αστέριος ήταν γιος του Γιώργου Ζορμπά (αδερφού του Φώτη Ζορμπά) και πρώτος ξάδερφος του Γιώργου Φ. Ζορμπά ''(γνωστού από το ομώνυμο μυθιστόρημα του Ν. Καζαντζάκη, ως Αλέξης Ζορμπάς)'' (1865-1941). Μητέρα του Αστερίου ήταν η Μαρία Χασάπη.

### Δημοσιογραφική σταδιοδρομία
Εργάστηκε ως δάσκαλος και ανέπτυξε έντονη κοινωνική και επιχειρηματική δράση.  Ήταν εκδότης της εφημερίδα "Σημαία" στην Καβάλα και πρωτοστάτησε στην ίδρυση του σωματείου «Η ευδαιμονία» το 1908.

### Πολιτική σταδιοδρομία
Εξελέγη για πρώτη φορά βουλευτής Δράμας στις εκλογές του 1920 (Αναθεωρητική Βουλή) και με το Αγροτικό Εργατικό Κόμμα (ΑΕΚ) εξελέγη βουλευτής Βερροίας (Κατερίνης-Βεροίας-Ναούσης) στις εκλογές του 1933. Έπειτα από την καταστροφή του Καταφυγίου από τους ναζί το 1943 ο Στέργιος Ζορμπάς ίδρυσε τον συνοικισμό Καταφυγιωτών στην Κατερίνη, μεριμνώντας για την αποκατάσταση των πυροπαθών  και στο κέντρο του συνοικισμού ανεγέρθηκε αργότερα και προτομή του. Είχε έναν ακόμα αδερφό, τον Γιάννη, σύζυγο της Ζαφειρώς Μοσχίδου (από την Καβάλα) και μία αδερφή, τη Φρόσω, που παντρεύτηκε τον Αλέκο Φυγκά. Σύζυγoς του Αστερίου ήταν η Ελένη Ζορμπά.

Στις εκλογές του 1946 ο Ζορμπάς ήταν υποψήφιος βουλευτής Θεσσαλονίκης με το συνδυασμό της Εθνικής Πολιτικής Ενώσεως (Σοσιαλιστικό Δημοκρατικό Κόμμα) αλλά δεν εξελέγη, συγκεντρώνοντας 1.333 ψήφους. Στις εκλογές του 1952 ο Αστέριος Ζουρμπάς ήταν υποψήφιος βουλευτής Πιερίας με τον Ελληνικό Συναγερμό μαζί με τους Κωνσταντίνο Παπαγεωργίου και Αλέξανδρο Δεληγιαννίδη. 

### Τελευταία χρόνια και θάνατος
Πέθανε στη Θεσσαλονίκη στις 20 Φεβρουαρίου 1957 και κηδεύτηκε την επομένη από τον Ιερό Ναό Γρηγορίου Παλαμά. Το όνομα του Αστερίου (Στέργιου) Ζορμπά έχει δοθεί σε δρόμο της Κατερίνης.

## Σημειώσεις και παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές Δράμας
Κατηγορία:Βουλευτές Κατερίνης-Βεροίας-Ναούσης
Κατηγορία:Βουλευτές εκλεγμένοι με το Αγροτικό Εργατικό Κόμμα
Τζόρτζια Μόφετ

Η **Τζόρτζια Ελίζαμπεθ Μόφετ** (αγγλικά Georgia Elizabeth Moffett) είναι αγγλίδα ηθοποιός,ιδιαίτερα γνωστή για το ρόλο της ως η κόρη του Δόκτωρ Jenny,στην τηλεοπτική σειρά επιστημονικής φαντασίας Doctor Who (επεισόδιο "The Doctor's Daughter"). Είναι η κόρη του ηθοποιού Πίτερ Ντάβισον (αγγλικά Peter Davison) και της Σάντρα Ντίκινσον (αγγλικά Sandra Dickinson). Είναι σύζυγος του επίσης ηθοποιού Ντέιβιντ Τένναντ.

## Βιογραφία
Η Μόφετ γεννήθηκε στις 25 Δεκεμβρίου του 1984 στο δυτικό Λονδίνο. Σπούδασε στο St' Edwards School στην Οξφόρδη. Έκανε το τηλεοπτικό της ντεμπούτο στην ηλικία των 15 (1999) στο Peak Practice, όπου έπαιξε τη Nicki Davey. Η Μόφετ έχει εμφανιστεί σε διάφορα τηλεοπτικά δράματα όπως το The Second Quest και Like Father Like Son. Έπαιξε την Alice Harding στο δράμα του καναλού ITV Where the Heart Is (2004-2005). Έχει παίξει στο πλευρό του πατέρα της Πίτερ Ντάβισον στο Fear,Stress & Anger καθώς και The Last Detective.

Το 2004 πήρε μέρος στα δοκιμαστικά για το ρόλο της συντρόφου του Δόκτωρ, Rose Tyler στη τηλεοπτική σειρά DOCTOR Who. Τελικά θεωρήθηκε πολύ νέα για να παίξει το ρόλο, τον οποιό κι έδωσαν στην Μπίλι Πάιπερ (Billie Piper). Το 2009 πήρε το ρόλο της κόρης του Δόκτωρ στην ίδια σειρά, όπου και γνώρισε τον μέλλοντα σύζυγό της, Ντέιβιντ Τέναντ.

Το 2007 έκανε το θεατρικό της ντεμπούτο ως Mathilde Verlaide στο έργο Total Eclipse.

## Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Αγγλίδες ηθοποιοί φωνής
Ντάρεν Κρις

Ο **Ντάρεν Κρις** (*Darren Everett Criss*, 5 Φεβρουαρίου 1987) είναι Αμερικανός ηθοποιός, τραγουδιστής-τραγουδοποιός, μουσικός και συνθέτης. 
Είναι επίσης ένα από τα ιδρυτικά μέλη και συνιδιοκτήτης της StarKid Productions, μια εταιρεία μουσικού θεάτρου με έδρα το Σικάγο.
Ο Κρις τράβηξε την προσοχή όταν πήρε τον ρόλο του Χάρι Πότερ στη μουσική παραγωγή StarKid του A Very Potter Musical. Ο θεατρικός θίασος άφησε ιστορία στο Billboard όταν ο "Me and My Dick" έγινε ο πρώτος δίσκος φοιτητών που κάνει το ντεμπούτο του στον αριθμό ένδεκα στα "Top Cast Albums chart".

Ο Κρις έγινε ευρύτερα γνωστός απ' τη σειρά "Glee", μια μουσική κωμική σειρά στην οποία υποδύεται τον "Blaine Anderson", έναν γκέι μαθητή λυκείου. Η πρώτη του διασκευή στη σειρά ήταν το "Teenage Dream" της Κέιτι Πέρι, το οποίο έγινε το γρηγορότερο σε πωλήσεις σινγκλ του "Glee" φτάνοντας στον αριθμό οκτώ στο Billboard Hot 100. Οι "Warblers" έχουν πουλήσει πάνω από 1,3 εκατομμύρια κομμάτια, και το soundtrack άλμπουμ, Glee: The Music Presents the Warblers (2011) έφτασε στο νούμερο δύο στα Billboard 200 charts.

## Παραπομπές


Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Jungle Man

Το **Jungle Man** είναι το πρώτο κομμάτι και το πρώτο single από το δεύτερο άλμπουμ των Red Hot Chili Peppers, Freaky Styley. Ο τραγουδιστής Anthony Kiedis έγραψε τους στίχους επειδή του θύμιζαν τον καλύτερό του φίλο, το μπασίστα της μπάντας, Michael "Flea" Balzary. Κυκλοφόρησε σε δωδεκάιντσο βινύλιο, και το βίντεο κλιπ κυκλοφόρησε μέσα στη χρονιά. Η μπάντα δεν μπορούσε να γυρίσει βίντεο κλιπ, οπότε ο μάνατζερ τους, Lindy Goetz αποφάσισε να χρησιμοποιήσει πλάνα από τις εμφανίσεις τους με το τραγούδι να παίζει από πάνω.

Το "Jungle Man" δεν έχει ερμηνευτεί από το 1988 δηλαδή τη χρονιά της τελευταίας περιοδείας με τους Χίλελ Σλόβακ και Jack Irons. Στις 19 Οκτωβρίου 2011 ερμηνεύτηκε σε μορφή tease (δηλαδή δεν ερμηνεύτηκε ολόκληρο το τραγούδι).

Οι "Bijelo dugme" το 1986, το διασκέυασαν στα Βοσνιακά με τίτλο "Zamisli".

## Τραγούδια
# "Jungle Man (Album Version)"
# "Nevermind (Album Version)"
# "Stranded"
# "Hollywood (Africa) (7" Version)"

Κατηγορία:Τραγούδια των Red Hot Chili Peppers
Κατηγορία:Τραγούδια του 1985
Κατηγορία:Singles του 1985
Κηφισιά (αποσαφήνιση)

Το όνομα **Κηφισιά** μπορεί να αναφέρεται:

*Στη δημοτική κοινότητα της Κηφισιάς του ομώνυμου Δήμου Κηφισιάς στο Βόρειο Τομέα Αττικής.
*Στη συνοικία Κηφισιά Θεσσαλονίκης 
*Στον δήμο της αρχαίας Αθήνας, Κηφισιά Ερεχθηίδας
Χρυσόστομος Κανδυλιάρης

Ο **Χρυσόστομος Κανδυλιάρης** (πέθανε στις 26 Οκτωβρίου 1976) ήταν Έλληνας γεωπόνος και πολιτικός. Διετέλεσε βουλευτής Θεσσαλονίκης.

## Βιογραφία
Σπούδασε γεωπόνος και ήταν μέλος της Λέσχης Θεσσαλονίκης. Πολιτεύτηκε με την ΕΡΕ και έλαβε μέρος στις εκλογές του 1961. Ανακηρύχθηκε βουλευτής Β΄ Θεσσαλονίκης (έπειτα από τη δεύτερη κατανομή) το Νοέμβριο του 1961. Η Ένωση Κέντρου υπολειπόταν κατά 251 ψήφους για να εκλέξει βουλευτή από την πρώτη κατανομή (θα εκλεγόταν ο Στέφανος Τσαπάρας). Ο Τσαπάρας αμφισβήτησε το αποτέλεσμα και επικαλέστηκε τα περιστατικά βίας και νοθείας σε 4 συγκεκριμένα εκλογικά τμήματα στη Β΄ Θεσσαλονίκης.  Με απόφαση του Εκλογοδικείου διεξήχθησαν αναπληρωματικές εκλογές στα 4 εκείνα εκλογικά τμήματα στις 8 Απριλίου του 1962. Στις εκλογές εκείνες η ΕΡΕ ηττήθηκε και ο Κανδυλιάρης έχασε την έδρα του από τον Τσαπάρα (με βάση το εκλογικό αποτέλεσμα όμως η ΕΡΕ εξέλεξε έναν βουλευτή στην Πέλλα, το Μουράτογλου και έχασε την έδρα της Πέλλας ο Θ. Ανδρεάδης από την Ένωση Κέντρου). Ο Κανδυλιάρης υπέβαλε ένσταση κατά του υπολογισμού των ψήφων που καταμετρήθηκαν από την Ένωση Κέντρου στις επαναληπτικές εκλογές και εστίασε στο ότι η ηγεσία της Ένωσης Κέντρου (Γεώργιος Παπανδρέου) είχε δηλώσει ότι δεν θα έπαιρναν μέρος στις εκλογές. Η ένσταση του γεωπόνου απορρίφθηκε και ο Κανδυλιάρης έχασε οριστικά την έδρα του από τον Τσαπάρα.

Ο Κανδυλιάρης εξελέγη με 10.208 ψήφους από την πρώτη κατανομή στις εκλογές του 1963 ως βουλευτής Υπαίθρου Θεσσαλονίκης, όπως ονομαζόταν τότε η εκλογική περιφέρεια Β΄ Θεσσαλονίκης. Επανεξελέγη βουλευτής στη Β΄ Θεσσαλονίκης, με το μεγαλύτερο αριθμό σταυρών, με την ΕΡΕ στις εκλογές του 1964.

Ο Κανδυλιάρης κηδεύτηκε στις 27 Οκτωβρίου 1976 από το ναό Αγίας Σοφίας της συμπρωτεύουσας. Ήταν παντρεμένος με την Καίτη Κανδυλιάρη.Ανάμεσα στα ψηφίσματα που εκδόθηκαν ήταν και εκείνο της Λέσχης Θεσσαλονίκης.

## Πηγές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με την ΕΡΕ
Σασσάν

Ο **Σασσάν** ήταν ο ιδρυτής της δυναστείας των Σασσανιδών που κυβέρνησε την Περσία για τέσσερις περίπου αιώνες δημιουργώντας την δεύτερη μεγάλη Περσική αυτοκρατορία μετά από την αρχαία αυτοκρατορία των Αχαιμενιδών. Ο Σασσάν ήταν ένας δυναμικός πολεμιστής ιερέας υψηλού βαθμού του Ζωροαστρισμού θεωρητικά παππού του ιδρυτή της αυτοκρατορίας των Σασσανιδών αλλά υπάρχουν δύο διαφορετικές ιστορίες γύρω από αυτό το θέμα. Σύμφωνα με τον Ιρανό ιστορικό Ταμπαρί ήταν πατέρας του Παπάκ υποτελή βασιλιά των Αρσακιδών στην πόλη Δαρέμπ και μέσω του γιου του παππούς του ιδρυτή της αυτοκρατορίας των Σασσανιδών Αρδασίρ Α΄. Σύμφωνα με το βιβλίο των Παχλεβί ο Σασσάν ήταν ο πατέρας του Αρδασίρ με σύζυγο την κόρη του ευγενούς Παπάκ ο οποίος την πάντρεψε με τον Σασσάν όταν άκουσε ότι κατάγεται από τους αρχαίους Αχαιμενίδες βασιλείς. Ο γιος ονομάστηκε Αρδασίρ σε μίμηση των Αχαιμενιδών βασιλέων, στην συνέχεια ο Σασσάν εξαφανίστηκε από την ιστορία και ο παππούς από μητέρα Παπάκ μεγάλωσε τον Αρταξία σαν γιο του.
Οι Σασσανίδες βασιλείς ένωσαν ξανά όλους τους Πέρσες σε μια ισχυρή αυτοκρατορία όπως η αρχαία αυτοκρατορία των Αχαιμενιδών με χαρακτηριστικότερο στοιχείο την θρησκεία του Ζωροαστρισμού. Εγκατέλειψαν την ανίσχυρη φιλελληνική πολιτική των Πάρθων της  δυναστείας των Αρσακιδών που είχε φέρει στην Περσία την παρακμή και την εγκατάλειψη του Ζωροαστρισμού χάρη Ελληνικών  εθίμων.

## Πηγές

**Shapur Shahbazi, A. (2005), Rise of the Sassanid dynasty., "Sassanian Dynasty", Encyclopedia Iranica (Columbia University Press), To appear*
**Frye, R. N. (1983), Chapter 4, "The political history of Iran under the Sasanians", The Cambridge History of Iran (Cambridge University Press) 3 (1), ISBN 978-0-521-20092-9*

Κατηγορία:Δυναστεία των Σασσανιδών
Τηλέμαχος ο Φαρσάλιος

Ο **Τηλέμαχος ο Φαρσάλιος**, ήταν αρχαίος Έλληνας αθλητής της πάλης από τα Φάρσαλα στη Θεσσαλία, ο οποίος έζησε στις αρχές του 5ου αιώνα π.Χ. και διακρίθηκε στους Ολυμπιακούς αγώνες της Αρχαϊκής περιόδου. Το άγαλμα του διασώζεται και αποτελεί μέρος του αναθήματος του Δαόχου, ενώ αδερφός του ήταν ο διάσημος αθλητής και ολυμπιονίκης του παγκρατίου Αγίας κατά την ίδια διοργάνωση των ολυμπιακών αγώνων.

## Διακρίσεις
[μικρογραφία|Το [ανάθημα του Δαόχου στο Αρχαιολογικό Μουσείο Δελφών]]

Σε μία έρευνα που έγινε επί του συνόλου των διασωθέντων αρχείων των Ολυμπιονικών, κατά τα τέλη της δεκαετίας του '60 και δημοσιεύθηκε από την Εκδοτική Αθηνών, το 1971, πάρθηκε η απόφαση πως ο Ολυμπιονίκης παλαιστής δεν μπορεί να καταταχθεί με ακρίβεια σε μία συγκεκριμένη Ολυμπιάδα. Μία νεώτερη όμως παρόμοια έρευνα, με πρωτοβουλία των Ελλήνων επιστημόνων και της Ευρωπαϊκής Ένωσης, τον κατέταξε ως Ολυμπιονίκη στο άθλημα της πάλης το 484 π.Χ., δηλαδή στην 74η Ολυμπιάδα της αρχαιότητας.

Στην παλαιότερη έρευνα που αναφέρθηκε ήδη κατατάχθηκε κατά προσέγγιση στην Ολυμπιάδα αυτή ο αθλητής Θεόπομπος ο Ηραιεύς, ο οποίος είχε ανεδείχθη Ολυμπιονίκης δύο φορές στο άθλημα της πάλης και δύο στο πένταθλο. Η νεότερη έρευνα όμως, όπως διεξήχθη, κατατάσσει τον συγκεκριμένο αθλητή σε διαφορετικές Ολυμπιάδες, και το 484 π.Χ. να πρωτεύει στο πένταθλο, όταν ταυτόχρονα ο Τηλέμαχος πρώτευσε στην πάλη.

Παρ' όλα αυτά όλες οι χρονολογήσεις, σχετικά με τους δύο αυτούς αθλητές, είναι δοσμένες κατά προσέγγιση και για το λόγο αυτό το μόνο που μπορούμε τελικά να πούμε με ασφάλεια για τον παλαιστή Τηλέμαχο τον Φαρσάλιο, είναι ότι στέφθηκε Ολυμπιονίκης στο άθλημα της πάλης περίπου το 484 π.Χ., το πιθανότερο κατά τη διάρκεια των αγώνων της 74ης Ολυμπιάδας στην Αρχαία Ελλάδα.

## Παραπομπές


Κατηγορία:Αρχαίοι Θεσσαλοί ολυμπιονίκες
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πάλης‎
Κατηγορία:Αρχαίοι ολυμπιονίκες (5ος αιώνας π.Χ.)
Χρήστος Λισγάρας

Ο **Χρήστος Λισγάρας** (12 Φεβρουαρίου 1986, Πειραιάς) είναι Έλληνας ποδοσφαιριστής, ο οποίος αγωνίζεται ως κεντρικός αμυντικός για τον Απόλλωνα Σμύρνης.

## Σταδιοδρομία σε συλλόγους
Ξεκίνησε το ποδόσφαιρο από τις ακαδημίες του Ολυμπιακού Πειραιά και το 2004 προωθήθηκε στην πρώτη ομάδα του συλλόγου χωρίς να πάρει χρόνο συμμετοχής. Το 2005 αποχώρησε ως ελεύθερος συνεχίζοντας επί μία τετραετία στην Παναχαϊκή και ακολούθησε ένα σύντομο πέρασμα (2009-10) από τον Βύζαντα Μεγάρων.

Την τριετία 2010-2013 αγωνίστηκε με τα χρώματα του Λεβαδειακού, το 2013 βρέθηκε στην Τρίπολη και τον τοπικό Αστέρα, ενώ το 2014 συμφώνησε να συνεχίσει στην Ξάνθη.

Στις 31 Αυγούστου 2020, ο Απόλλων Σμύρνης ανακοίνωσε την απόκτηση του Λισγάρα.

## Παραπομπές


## Εξωτερικοί σύνδεσμοι

* Ο Χρήστος Λισγάρας στο soccerway 
* Προφίλ του Χρήστου Λισγάρα στο transfermarkt

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Απόλλων Σμύρνης
Ιωάννης Πετρίδης

Ο **Ιωάννης Πετρίδης** (18 Αυγούστου 1931 - 6 Ιανουαρίου 2016) ήταν Έλληνας οικονομολόγος και πολιτικός, που υπηρέτησε ως βουλευτής Πιερίας με τη Νέα Δημοκρατία από το 1985 ως το 1989.

## Βιογραφία
Γεννήθηκε στην Κατερίνη. Σπούδασε Οικονομικές Επιστήμες και ήταν απόφοιτος της Νομικής Σχολής. Επίσης, επιμορφώθηκε  στη Διοίκηση Επιχειρήσεων. Διετέλεσε πρόεδρος της Ένωσης Γεωργικών Συνεταιρισμών Πιερίας. Δίδαξε ως έκτακτος καθηγητής στη Συνεταιριστική Σχολή της Θεσσαλονίκης.

Ο Ιωάννης Πετρίδης κατήλθε ως υποψήφιος στις δημοτικές εκλογές του 1959 και πήρε 359 ψήφους στις εκλογές για το δημοτικό συμβούλιο. Αργότερα χρημάτισε αντιπρόεδρος του Δημοτικού Συμβουλίου Κατερίνης.

Στις βουλευτικές εκλογές του 1974 ήταν υποψήφιος με την Ένωση Κέντρου - Νέες Δυνάμεις αλλά δεν εξελέγη βουλευτής, καθώς συγκέντρωσε 4.029 ψήφους. Στις επόμενες εκλογές , το 1977, απέτυχε ξανά να εκλεγεί βουλευτής με την ΕΔΗΚ, όπως είχε μετονομαστεί η Ένωση Κέντρου-Νέες Δυνάμεις.

Ο Ιωάννης Θ. Πετρίδης εξελέγη βουλευτής με τη ΝΔ στις εκλογές του 1985 στο νομό Πιερίας και η θητεία του έληξε το 1989. Αργότερα εγκαταστάθηκε στην Αθήνα. Το Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.

Πέθανε στην Αθήνα σε ηλικία 84 ετών.

## Παραπομπές


## Πηγές
* 

Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες οικονομολόγοι
Ντιμίτροβγκραντ (Βουλγαρία)

Το **Ντιμίτροβγκραντ** (βουλγαρικά: Димитровград) είναι πόλη  στην Επαρχία του Χάσκοβο, στη νοτιοκεντρική Βουλγαρία, ευρισκόμενη κοντά στην πρωτεύουσα της επαρχίας και δεύτερη μεγαλύτερη πόλη της επαρχίας μετά από αυτή. Είναι σχετικά μία νέα πόλη η οποία ιδρύθηκε το 1947 και ονομάστηκε έτσι προς τιμήν του πρώην πρωθυπουργού της Βουλγαρίας, Γκεόργκι Δημητρόφ. Έχει πληθυσμό 38.785 κατοίκους (2012).

## Ιστορία
Η πόλη δημιουργήθηκε το 1947 από την Κομμουνιστική κυβέρνηση της εποχής και τις ταξιαρχίες που οργανώθηκαν για το σκοπό αυτό. Στις 2 Σεπτεμβρίου 1947 ανακοινώθηκε επίσημα η ίδρυση της πόλης, αλλά η κατασκευή και η επέκτασή της συνεχίστηκε εντατικά για αρκετά ακόμη χρόνια, καθώς τα τρία χωριά (Ρακόβσκι, Μαρίινο, Τσερνοκόνιοβο) που υπήρχαν στη θέση της συνενώθηκαν για να αποτελέσουν το  Ντιμίτροβγκραντ. Ο κύριος πρακτικός λόγος για την ίδρυση της νέας πόλης ήταν να δημιουργηθεί ένα σύγχρονο βιομηχανικό κέντρο, ενώ υπήρχε επίσης μια ιδεολογική βάση για την οικοδόμησή της. Το 1970 έλαβε χώρα για πρώτη φορά ο εορτασμός του εθνικού φεστιβάλ ποίησης 'Πένιο Πένεφ' και αυτή η παράδοση συνεχίζεται μέχρι σήμερα. Το 1980 πραγματοποιήθηκε για πρώτη φορά η Βουλγαρική θεατρική μπιενάλε. Το 1987 εγκαινιάσθηκε το μουσείο-κατοικία Πένιο Πένεφ.

Το 1992 απομακρύνθηκε από τις αρχές το μνημείο του Γκεόργκι Δημητρόφ. Η κίνηση αυτή, όμως, αποδείχθηκε πολύ αντιδημοφιλής για τους ντόπιους κατοίκους και το 2012 υιοθετήθηκε από το δημοτικό συμβούλιο του Ντιμίτροβγκραντ μια απόφαση για αποκατάσταση και επανατοποθέτηση του νημείου το 2013.

## Τουρισμός
Η αρχιτεκτονική του Ντιμίτροβγκραντ είναι όμοια με εκείνη της Ρωμαϊκής Αυτοκρατορίας : έχει άνετους δρόμους και μεγάλα πάρκα. Είναι μια από τις πιο πράσινες πόλεις της Βουλγαρίας. Υπάρχουν τρία μεγάλα πάρκα με 15 περίπου λίμνες, δεκάδες είδη σπάνιων δέντρων, θάμνων και λουλουδιών, γλυπτά, κιόσκια και σιντριβάνια.

## Πληθυσμός
Ο πληθυσμός του Ντιμίτροβγκραντ την πρώτη δεκαετία μετά την ίδρυσή του ήταν περίπου 34.000. Απο τότε άρχισε να αυξάνεται, κυρίως λόγω μεταναστών που έφθαναν από τις αγροτικές περιοχές. Η μετανάστευση αυτή κορυφώθηκε μεταξύ  1985 και 1992, οπότε ξεπέρασε τις 50.000. Από τότε, και ιδιαίτερα τη δεκαετία του 1990, ο πληθυσμός μειώθηκε γρήγορα λόγω της κακής οικονομικής κατάστασης στις Βουλγαρικές επαρχίες, που οδήγησαν σε νέα μετανάστευση προς την πρωτεύουσα της χώρας Σόφια και το εξωτερικό.

## Αδελφοποιημένες πόλεις
* Νταρχάν, Μογγολία
* Ντιμίτροβγκραντ, Ρωσία
* Καλαμαριά, Ελλάδα
* Γκροσέτο, Ιταλία

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
Κατηγορία:Σοσιαλιστικά σχεδιασμένες πόλεις
Get Up and Jump

To **Get Up and Jump** είναι ένα τραγούδι από το ντεμπούτο άλμπουμ των Red Hot Chili Peppers, "The Red Hot Chili Peppers". Το "Get Up and Jump" είναι το μόνο κανονικό single του άλμπουμ. Το τραγούδι δεν έχει δικό του βίντεο κλιπ.

Ήταν το δεύτερο τραγούδι που έγραψε η μπάντα (το πρώτο είναι το "Out in L.A."), όταν ήτσν ακόμα γνωστή με το όνομα "Tony Flow and the Miraculously Majestic Masters of Mayhem". 

Το τραγούδι δεν έχει ερμηνευτεί ολόκληρο από το 1991 αν και ερμηνεύτηκε σε μορφή tease 2 φορές το 2003 και μία το 2012.

## Τραγούδια

### 12" single (1984)
# "Get Up and Jump (Dance Mix)"
# "Baby Appeal (Club Mix)"

Κατηγορία:Τραγούδια των Red Hot Chili Peppers
Κατηγορία:Τραγούδια του 1984
Κατηγορία:Singles του 1984
Κατηγορία:Singles (ντεμπούτο)
Υποκινητής (βιολογία)

Στη γενετική, ο **υποκινητής ή προαγωγέας** είναι μία ειδική περιοχή του DNA που βοηθά στην έναρξη της μεταγραφής ενός γονιδίου. Ο υποκινητής είναι μία αλληλουχία νουκλεοτιδίων η οποία βρίσκεται πάντοτε πριν από την αρχή κάθε γονιδίου. Η RNA πολυμεράση προσδένεται σε εκείνον, με τη βοήθεια πρωτεϊνών που ονομάζονται μεταγραφικοί παράγοντες. Οι υποκινητές και οι μεταγραφικοί παράγοντες αποτελούν τα ρυθμιστικά στοιχεία της μεταγραφής του DNA.

Οι υποκινητές λειτουργούν σωστά μόνο σε συγγενικούς τύπους κυττάρων. Έτσι για παράδειγμα οι υποκινητές των βακτηρίων λειτουργούν ορθά στα βακτήρια, ίδιου ή διαφορετικού είδους, όχι όμως και στα ευκαρυωτικά κύτταρα, ενώ ισχύει και το αντίστροφο.

Κατά την πρακτική του ανασυνδυασμένου DNA, αφότου  εισαχθεί το επιθυμητό γονίδιο στο πλασμίδιο και γίνει εισαγωγή του  πλασμιδίου σε κύτταρο ξενιστή (συνήθως βακτήριο), μπορούμε να χρησιμοποιήσουμε ΜΟΝΟ υποκινητή από το κύτταρο ξενιστή για να γίνει μετάφραση του γονιδίου που ενσωματώσαμε στο πλασμίδιο
Σε περίπτωση RNA ιού (ρετροϊοί) υπάρχουν και RNA υποκινητές στους οποίους προσδένεται το ένζυμο αντίστροφη μεταγραφάση για να ξεκινήσει την αντίστροφη μεταγραφή των RNA γονιδίων του ιού.

Κατηγορία:Γονιδιακή έκφραση
Κατηγορία:DNA
Κληρονομικότητα

Στη γενετική, η **κληρονομικότητα** είναι η μεταβίβαση ορισμένων χαρακτηριστικών από τους γονείς στους απογόνους. Σε μοριακό επίπεδο, αφορά τη μετάδοση της κωδικοποιημένης στο DNA γενετικής πληροφορίας. Η κληρονομικότητα είναι θεμελιώδης μηχανισμός της βιολογικής εξέλιξης, καθώς χάρη σε αυτή τα χαρακτηριστικά των ειδών μεταδίδονται στους απογόνους τους σε βάθος χρόνου.

Στον άνθρωπο παράδειγμα κληρονομικότητας είναι ο φυλοκαθορισμός, που ακολουθεί ένα συγκεκριμένο πρότυπο εξαρτώμενο από τα χρωμοσώματα που διαθέτει το άτομο. Το άτομο που φέρει ΧΧ χρωμόσωμα είναι θηλυκό, ενώ αυτό που φέρει ΧΥ είναι αρσενικό. Κάθε αρσενικό άτομο κληρονομεί υποχρεωτικά το Χ χρωμόσωμα από την μητέρα του (το άλλο χρωμόσωμα, το Υ, το κληρονομεί από τον πατέρα του), ενώ κάθε θηλυκό άτομο κληρονομεί υποχρεωτικά το Χ χρωμόσωμα από τον πατέρα του (το άλλο χρωμόσωμα το κληρονομεί από την μητέρα του).

## Εξωτερικοί σύνδεσμοι
* 
* 

Κατηγορία:Γενετική
Γενικό Νοσοκομείο Αθηνών «Κοργιαλένειο-Μπενάκειο Ελληνικού Ερυθρού Σταυρού»

Το **Νοσοκομείο Ερυθρός Σταυρός**, με την επίσημη ονομασία **Γενικό Νομαρχιακό Νοσοκομείο Αθηνών Κοργιαλένιο Μπενάκειο Ελληνικού Ερυθρού Σταυρού**, είναι νοσοκομείο στην ομώνυμη συνοικία της Αθήνας.

## Σύντομο ιστορικό
Ο σχεδιασμός του κτιρίου το οποίο σήμερα στεγάζει το νοσοκομείο ανατέθηκε το 1923 στον αρχιτέκτονα Αριστείδη Μπαλάνο ενώ ο θεμέλιος λίθος αυτού ετέθη στις 7 Απριλίου του 1927. Η οικοδόμηση ανατέθηκε σε γερμανική εταιρία και τα επίσημα εγκαίνια έγιναν στις 23 Νοεμβρίου 1930. Ως ημερομηνία πρώτης λειτουργίας αναφέρεται η 15η Δεκεμβρίου 1930. Αρχικά το νοσοκομείο λειτούργησε με 2 κλινικές (Παθολογική και Χειρουργική) και 4 εργαστήρια (Ακτινολογικό, Βιοχημικό, Μικροβιολογικό και Παθολογοανατομικό). Η δύναμή του έφτανε τις 185 κλίνες. Τις δεκαετίες που θα ακολουθήσουν σημειώνονται συνεχείς επεκτάσεις του νοσοκομείου το οποίο θα φτάσει στη σημερινή του μορφή το 1978 με την ανέγερση 9όροφης πτέρυγας. 

Αξίζει να σημειωθεί ότι η διοίκηση του νοσοκομείου επιχείρησε κατά τη διάρκεια της δεκαετίας του 90 να επεκτείνει περαιτέρω τις εγκαταστάσεις του με την αποπεράτωση κτιρίου που επί έτη έστεκε ημιτελές στη συμβολή της λεωφόρου Μεσογείων με την οδό Σοφίας Σλήμαν, εντούτοις και με απόφαση της Πολεοδομίας, το εν λόγω κτίριο κρίθηκε ακατάλληλο και κατεδαφίστηκε με ελεγχόμενες εκρήξεις στις 22 Μαΐου του 1994. Στη θέση του χτίστηκε 6 χρόνια αργότερα, το Νοσοκομείο Ερρίκος Ντυνάν.

## Δείτε επίσης
* Επίσημη σελίδα του νοσοκομείου.
* Μαθιός Μακκάς
* Κατάλογος νοσοκομείων της Ελλάδας

## Παραπομπές


Κατηγορία:Νοσοκομεία στην Αθήνα